ཆོས་ཐོག་གི་སྐོར་ལ།བོད་ཟླ་དང་པོའི་ཚེས་བཅུ་ཉིན་གྲལ་འཛིན།ཚེས་བཅུ་གཅིག་ནས་བཅུ་དྲུག་བར་ཚོགས་ཆེན་དུ་ཆོ་འཕྲུལ་སྨོན་ལམ།ཚེས་བཅུ་བདུན་ཉིན་ལས་སྣེ་བསྐོ་བཞགཚེས་བཅུ་དགུ་ཉིན་རྒྱུན་ཚོགས།ཚེས་ཉི་ཤུ་ཉིན་ལས་སྣེ་གསར་བཞེངས།ཚེས་ཉེར་གཅིག་ནས་ཉེར་གསུམ་བར་དུས་འཁོར་ཆོ་ག་ངག་འདོན།ཚེས་ཉེར་ལྔ་ཉིན་ཀླུད་རྫོང་།ཚེས་ཉེར་དྲུག་ཉིན་ཆོས་སྤྱོད།ཚེས་ཉེར་བདུན་ཉིན་དབྱངས་ཆོགཚེས་ཉེར་བརྒྱད་དང་ཉེར་དགུ་གཉིས་ལ་མགོན་ཆོས་ལྔའི་བསྐང་གསོལ།བོད་ཟླ་གཉིས་པའི་ཚེས་གཅིག་ཉིན་གུར་གྱི་གཤེགས་གཏོར་བཏང་སྟེ་དཔྱིད་ཆོས་གྲོལ་བ་ཡིན།བོད་ཟླ་གསུམ་པའི་ཚེས་བདུན་ནས་བཅུ་དྲུག་པར་རྡུལ་ཚོན་གྱི་དཀྱིལ་འཁོར་ལ་བརྟེན་པའི་དུས་འཁོར་སྒྲུབ་མཆོད་ཆེན་མོ་ཡོད།དབྱར་ཆོས་ནི།བོད་ཟླ་གསུམ་པའི་ཚེས་གནམ་གང་ཡོད་ན་གནམ་གང་དང་མེད་ན་སུམ་ཅུ་ཉིན་གྲལ་འཛིན་ཡིན།བོད་ཟླ་བཞི་བའི་ཚེས་གཅིག་ནས་གསུམ་བར་དུས་འཁོར་གྱི་ཆོ་ག་ངག་འདོན་དང་།ཚེས་བཞི་ནས་བཅོ་ལྔ་བར་རྡུལ་ཚོན་གྱི་དཀྱིལ་འཁོར་ལ་བརྟེན་པའི་ཀུན་རིག་སྒྲུབ་མཆོད།ཟུར་དུ་བླ་མ་དཔོན་སློབ་དང་རྡུལ་ཚོན་པ་རྣམས་ཀྱིས་ཚེས་གཅིག་ནས་དགུ་བར་རྡུལ་ཚོན་གྱི་སྒོ་ནས་ཀུན་རིག་གི་དཀྱིལ་འཁོར་བཞེངས་པ་དང་།ཚེས་བཅུ་གཅིག་ཉིན་ཀུན་རིག་སྒྲུབ་མཆོད་ཀྱི་དངོས་གཞིའི་ཉིན་དང་པོ་ཡིན་པ་དང་།ཚེས་བཅུ་གཉིས་ནས་བཅུ་བཞི་བར་ཀུན་རིག་གི་བདག་འཇུགཚེས་བཅོ་ལྔ་ཉིན་ཀུན་རིག་གི་སྦྱིན་སྲེག་དང་།རྡུལ་ཚོན་གཤེགས་གསོལ།རྡུལ་ཚོན་ཆབ་འདྲེན་དང་བཅས་པ་ཡིན་ལ།དེ་ནི་གྲོ་མོ་ལུང་བའི་ཕྱག་སྲོལ་ཡིན་པར་གྲགས།ཚེས་བཅུ་དྲུག་ཉིན་ཆོས་སྤྱོད།ཚེས་བཅུ་བདུན་ཉིན་དབྱངས་ཆོགཚེས་བཅོ་བརྒྱད་དང་བཅུ་དགུ་གཉིས་ལ་མགོན་ཆོས་ལྔའི་བསྐང་གསོལ།ཚེས་ཉི་ཤུ་ཉིན་རྒྱུན་ཚོགས།ཚེས་ཉེར་གཅིག་ཉིན་གུར་གྱི་གཤེགས་གཏོར་དང་བཅས་དབྱར་ཆོས་གྲོལ་བ་ཡིན།དབྱར་གནས་ནི།གྲྭ་ཚང་ཐོས་བསམ་གླིང་དང་མཉམ་འཚོགས་བྱེད་དགོས་པ་ཡིན།